A Bizottság 96/54/EK irányelve
(1996. július 30.)
a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő huszonkettedik hozzáigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a legutóbb a 94/69/EK bizottsági [1] irányelvvel módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967 június 27-i 67/548/EGK tanácsi irányelvre [2] és különösen annak 28. cikkére,
mivel a 67/548/EGK irányelv I. melléklete tartalmaz egy listát a veszélyes anyagokról, osztályozásukról, címkézésükről, (ahol értelmezhető) koncentrációhatárokkal való jellemzésükről és egyéb paramétereikről, annak céljából, hogy az egészségi és környezeti kockázat értékelhető legyen; mivel az I. mellékletben közölt veszélyes anyagok listáját a jelenlegi tudományos és műszaki kutatások eredményeihez hozzá kell igazítani; mivel ezért a korábbi I. mellékletet előszavát módosítani szükséges, hogy az tartalmazza a készítmények címkézésére vonatkozó megjegyzéseket; mivel szükséges a szerves anyagok egy új csoportjának a B. táblázatba való beillesztése; mivel az I. mellékletben található lista a veszélyes anyagokról tartalmaz olyan anyagokat is, amelyek tekintetében Ausztria, Finnország és Svédország csatlakozási okmánya alapján lehetősége van Ausztriának és Svédországnak az osztályozásra és címkézésre vonatkozó előírásoktól átmenetileg eltérni; mivel a csatlakozási okmány rendelkezik ezen anyagok osztályozására és címkézésére vonatkozó előírások felülvizsgálatáról; mivel ennek megfelelően szükség volt egyes anyagok osztályozásának felülvizsgálatára;
mivel a 67/548/EGK irányelv III. melléklete tartalmazza a veszélyes anyagok és készítmények veszélyeinek/kockázatainak jellegére utaló tájékoztatást (R-mondatok); mivel be kell vezetni egy jelzést, amely bizonyos anyagok és készítmények belélegzésekor fennálló veszélyre figyelmeztet;
mivel a 67/548/EGK irányelv V. melléklete megállapítja az anyagok és készítmények fizikai-kémiai tulajdonságainak, toxicitásának és ökotoxicitásának meghatározására szolgáló módszereket; mivel szükséges e mellékletet a műszaki fejlődéshez hozzáigazítani;
mivel a 67/548/EGK irányelv VI. melléklete útmutatót tartalmaz veszélyes anyagok és készítmények osztályozásához és címkézéséhez; mivel be kell vezetni az egészséget a belélegzéskor veszélyeztető anyagokra és készítményekre vonatkozó kritériumokat; mivel módosítani kell az érzékenységet okozó anyagok és készítmények kritériumait; mivel a propán, bután és a cseppfolyósított petróleum gáz (LPG) tartályának címkézésére kritériumokat kell bevezetni;
mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 67/548/EGK irányelv a következőképpen módosul:
1. Az I. melléklet a következőképpen módosul:
a) Az előszó 4. megjegyzése helyébe a következő megjegyzés lép:
"4. megjegyzés:
Ezen anyagokat tartalmazó készítményeket ártalmas anyagként, R65-el kell osztályozni, ha a IV. melléklet 3.2.3. szakaszában megadott kritériumoknak megfelelnek.";
b) a következő 5. megjegyzéssel egészül ki a szöveg:
"5. megjegyzés
A gázhalmazállapotú készítmények koncentrációhatára térfogatszázalékban kifejezett.";
c) a 67/548/EGK irányelv I. melléklete előszavának B. táblázatába a következő, szerves anyagokkal kapcsolatos speciális osztályozással egészül ki:
+++++ TIFF +++++
d) ezen irányelv I. mellékletében közölt tételek a megfelelő tételek helyébe lépnek;
e) ezen irányelv II. mellékletének tételeivel egészül ki a szöveg;
f) a következő sorszámú tételeket el kell hagyni:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
g) ezen irányelv III. mellékletében közölt tételekben az "R 22"-es hivatkozás helyébe az "R 65"-ös lép.
2. A III. melléklet a következő R-mondattal egészül ki:
+++++ TIFF +++++
3. Az V. melléklet B. része a következőképpen módosul:
a) A toxicitás meghatározásának módszerei című B. rész címének és általános bevezetésének helyébe ezen irányelv IV.A. mellékletének szövege lép;
b) a B. fejezet 1a) pontja szerint ezen irányelv IV.B. mellékletével egészül ki a szöveg;
c) ezen irányelv IV.C. melléketének szövege a B.6. fejezet helyébe lép;
d) ezen irányelv IV.D. melléketének szövege a B.7. fejezet helyébe lép;
e) a szöveg ezen irányelv IV.E. melléketével egészül ki.
4. A VI. melléklet ezen irányelv V. mellékete szövegének megfelelően módosul.
2. cikk
(1) A tagállamok a (2) bekezdést figyelembe véve legkésőbb 1998. május 31-ig hatályba léptetik azokat a törvényi, rendeleti, és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
(2) A tagállamok legkésőbb 1997. október 31-ig hatályba léptetik azokat a törvényi, rendeleti, és közigazgatási rendelkezéseket, amelyek szükségesek ahhoz, hogy ezen irányelv V. melléklete F., I. és J. pontjának megfeleljenek. Erről haladéktalanul tájékoztatják a Bizottságot.
(3) Amikor a tagállamok elfogadják az (1) és (2) bekezdésben említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1996. július 30-án.